Pelegrin Tarragon

„Pelegrin Tarragon" – Latvijos Adažių mieste įsikūrusios įmonės „Pelegrin Limited“ sukurtas ultralengvasis lėktuvas, pristatytas 2010 m. Lėktuvas tiekiamas sukomplektuotas ir paruoštas skraidyti.

Konstrukcija ir gamyba 

Vaisinio kiečio (angl. Tarragon) vardu pavadintą orlaivį sukūrė įmonė „Millenium Master". Po pastarosios bankroto projektą perėmė Latvijos įmonė „Pelegrin" ir toliau vystė kartu su „CFM Air".

„Tarragon“ buvo kuriamas pagal FAI (pranc. Fédération Aéronautique Internationale) mikrolengvųjų lėktuvų (angl. microlight) klasės taisykles. Pelegrin Tarragon yra konsolinis žemasparnis monoplanas, su uždara kabina ir dviem tandemu išdėstytomis pilotų vietomis, pilnai stikliniu kabinos gaubtu, išskleidžiama trirate važiuokle, varomas vieno trauktiantį propelerį sukančio variklio.

„Tarragon“ fiuzeliažas yra gaminamas iš anglies pluošto kompozito. 7,94 m ilgio sparnai komplektuojami su užsparniais. Standartinėje komplektacijoje montuojamas vienas iš 100 AG (75 kW) galios EPA Power SA-R917TNi ULM, 100 AG (75 kW) Rotax 912ULS ar Rotax 912iS, turbokompresorinių 115 AG (86 kW) galios Rotax 914 arba 130 AG (97 kW) galios EPA Power SA917Ti Turbo Injection opozicinių vidaus degimo variklių.

Lėktuvas buvo sertifikuotas 2017 m. Gamyba prasidėjo 2018 m. 2020 m. jo gamintojų teigimu kaina siekė „apie 200 tūkst. eurų“. Gamintojai 2021 m. tikėjosi eksportuoti bent 10 lėktuvų.

Operatoriai 

 Latvijos karinės pajėgos – du orlaiviai įsigyti 2022 metų pabaigoje ir skirti mokymams.

Techniniai duomenys 
Duomenys iš Tacke ir gamintojo

 Įgula: 1
 Keliamoji galia: 1 keleivis / mokinys
 Ilgis: 7,53 m (24 pėdos 8 coliai)
 Sparno mojis: 7,94 m (26 pėdos 1 colis)
 Aukštis: 2,49 m (8 pėdos 2 coliai)
 Tuščio svoris: 338 kg (745 svarai)
 Kuro talpa: 96 litrai (21 imperinių galonų; 25 JAV galonų)
 Variklis: keturių cilindrų opozicinis oru aušinamas vidaus degimo variklis, pasirinktinai:
 100 AG (75 kW) galios EPA Power SA-R917TNi ULM,
 100 AG (75 kW) galios Rotax 912ULS
 100 AG (75 kW) galios Rotax 912iS,
 turbokompresorinis 115 AG (86 kW) galios Rotax 914
 turbokompresorinis 130 AG (97 kW) galios EPA Power SA917Ti Turbo Injection
 Propeleris: trimentis pastovaus greičio propeleris

Skrydžio duomenys

 Maksimalus greitis: 310 km/h (190 mylios per valandą, 170 mazgai)
 Kreserinis greitis: 270 km/h (170 mylios per valandą, 150 mazgai)
 Smukos greitis: 65 km/h (40 mylios per valandą, 35 mazgai)
 Vne: 370 km/h (230 mylios per valandą, 200 mazgai)
 Skrydžio lubos: 3 500 m
 Skrydžio nuotolis: 1 300 km (810 mylios, 700 jūrmylės)

Nuorodos

Išnašos 
Ultralengvieji lėktuvai
Pelegrin orlaiviai
Žemasparniai
Latvija